**Canllawiau ar y prawf gwybodaeth**

Mae’r Prawf Gwybodaeth yn cynnwys 5 rhan: Saesneg a Mathemateg sylfaenol, Amodau, Deddfwriaeth, Diogelu a Gyrru o Le i Le. Isod, mae rhai canllawiau ar bob adran.

**Saesneg/Mathemateg Sylfaenol**

Bydd y rhan hon o’r prawf yn cynnwys ymarferion darllen a fydd yn gofyn i chi roi’r ateb gorau, cwestiynau darllen a deall a chwestiynau mathemategol sylfaenol.

Sylwch, os oes gennych unrhyw anawsterau darllen fel dyslecsia, dywedwch wrth un o’r Tîm Trwyddedu cyn sefyll y prawf.

**Deddfwriaeth Cerbydau Hacni a Cherbydau Hurio Preifat**

Bydd y rhan hon o’r prawf yn cynnwys cwestiynau am amodau Cyngor Bwrdeistref Sirol Pen-y-bont ar Ogwr mewn perthynas â Thrwydded Gyrrwr Cerbydau Hacni/Cerbydau Hurio Preifat, Trwydded Cerbyd Hurio Preifat a Thrwydded Cerbyd Hacni. Bydd angen i chi wybod beth yw’r amodau hyn a’r ddeddfwriaeth berthnasol cyn pasio’r rhan hon o’r prawf.

**Ymwybyddiaeth o Anabledd a Chydraddoldeb**

Bydd y rhan hon o’r prawf yn dangos pa mor ymwybodol ydych chi o ddarpariaeth Deddf Cydraddoldeb 2010 mewn perthynas â dyletswyddau cyfreithiol Gyrwyr Cerbydau Hacni a Cherbydau Hurio Preifat i helpu teithwyr anabl.

**Diogelu – Camfanteisio’n Rhywiol ar Blant (CSE)**

Bydd y rhan hon o’r prawf yn dangos pa mor ymwybodol ydych chi o Gamfanteisio’n Rhywiol ar Blant a beth y gallwch ei wneud os ydych chi’n pryderu am blentyn.

**Lleoliad adeiladau/lleoedd o ddiddordeb a lleoliad strydoedd**

Yn y rhan hon, bydd angen i chi nodi lleoliad adeiladau/lleoedd o ddiddordeb a lleoliad strydoedd.

**Gyrru o Le i Le**

Bydd y rhan hon o’r prawf yn cynnwys cwestiynau sy’n gofyn i chi ddangos y ffordd fyrraf a mwyaf uniongyrchol o yrru o un lle i’r llall. Er mwyn pasio’r rhan hon o’r prawf, bydd angen i chi fod â gwybodaeth fanwl am ardal Cyngor Bwrdeistref Sirol Pen-y-bont ar Ogwr. Bydd angen i chi wybod am adeiladau arbennig, lleoliad tafarndai, ysbytai, gwestai a gorsafoedd trên.

**Darllenwch y ddogfen atodol – Prawf Gwybodaeth i Yrwyr Tacsi – Gyrru o Le i Le, sy’n cynnwys y cwestiynau a all godi yn y papurau prawf.**

Sylwch y bydd y rhan hon o’r prawf yn cynnwys un cwestiwn am lwybr ‘y tu allan i’r ardal’. Bydd angen i chi roi’r llwybr mwyaf uniongyrchol i leoliad y tu allan i Gyngor Bwrdeistref Sirol Pen-y-bont ar Ogwr.

**S****ylwch y bydd angen i chi ateb 80% o bob rhan o’r prawf yn gywir er mwyn llwyddo.**

Os oes gennych unrhyw ymholiadau’n ymwneud â’r prawf newydd, cysylltwch â’r Adran Drwyddedu.